**ANEXA**

**la HCJ NR. \_\_\_\_\_\_\_\_\_\_\_\_\_\_\_\_\_\_\_\_**

**REGULAMENT**

**PROGRAMUL JUDEȚEAN DE BURSE PENTRU ÎNVĂȚĂMÂNTUL PREUNIVERSITAR DE STAT**

**Cap. I - Dispoziții generale**

**Art. 1.** Conform Obiectivelor strategice de dezvoltare ale judeţului Argeş, Consiliul Judeţean Argeş doreste să sprijine accesul la educaţie în vederea reducerii abandonului şcolar pentru elevii cu venituri reduse dar cu rezultate bune la învăţătură și să încurajeze performanțele școlare. Pentru îndeplinirea acestui obiectiv, Consiliul Judeţean Argeş derulează **programul județean de burse pentru învățământul preuniversitar de stat.**

**Art.2.** Acordarea burselor menționate la art.1 reprezintă o formă de sprijin material, atât pentru stimularea și recompensarea performanței școlare a elevilor, cât și o măsură privind protecţia socială.

**Art.3.** Bursele se acordă elevilor cu domiciliul în judetul Argeş, înmatriculaţi în clasele VI-XII (clasa a V-a absolvită), la cursurile de zi ale anului şcolar curent, într-o unitate de învăţământ de pe raza județului Argeş, în funcţie de rezultatele obţinute la învăţătură.

**Art.4.** Bursele pentru elevi se acordă în limita fondurilor aprobate cu această destinaţie. Cuantumul unei burse acordate este de 200 lei/lunar.

**Art.5.** Pentru fiecare an şcolar, numărul de burse pentru elevi va fi aprobat prin HCJ Argeş şi se vor acorda beneficiarilor care întrunesc condiţiile art.6.1., art.6.2. sau art.6.3. . În cazul unui număr mai mare de solicitări care întrunesc cumulativ criteriile art.6.2, departajarea se va face în funcţie de media cu care elevul a absolvit anul şcolar, în ordine descrescătoare sau numărul de burse poate fi suplimentat, în funcție de bugetul disponibil al autorității.

**CAPITOLUL II - Criterii generale de acordare a burselor:**

**Art.6.** Bursele se acordă următoarelor categorii de elevi înscriși la cursuri de zi în anul şcolar curent, în învățământul preuniversitar de stat, într-o unitate de învăţământ de pe raza judetului Argeş:

* 1. **BURSELE DE PERFORMANŢĂ** se acordă elevilor din ciclul gimnazial și liceal care au obţinut locurile I, II sau III la etapele naţionale ale olimpiadelor organizate de Ministerul Educației Naționale.
     1. **ACTE NECESARE:**

1. Cerere- tip
2. Copii după actele de identitate
3. Adeverință care atestă că este înscris într-o unitate de învăţământ de pe raza județului Argeş și din care să rezulte că a obținut, în anul școlar precedent, locul I, II sau III la olimpiada naţională organizată de MEN.
4. Copie a documentelor /diplomelor care fac dovada premiului obținut.
   1. **BURSELE DE AJUTOR SOCIAL** se acordă elevilor din ciclul gimnazial și liceal proveniți din familii defavorizate care îndeplinesc cumulativ următoarele condiții:
5. Nu realizează un venit net mediu lunar, pe ultimele 12 luni, pe membru de familie, mai mare de 50% din salariul minim net pe economie.
6. Prin excepție de la alin. a) în cazul familiilor monoparentale, veniturile nete lunare pe membru de familie să nu depăşească 75% din salariul minim net pe economie**.**
7. Nu deţin terenuri agricole cu o suprafaţă mai mare de 20.000 mp, în zonele colinare şi de şes, şi de 40.000 mp, în zonele montane.
8. Au promovat anul școlar anterior cu cel putinmedia 8,50 si media 10 la purtare
9. Nu este eliminat de la cursuri pe o perioada de 3-5 zile (în cazul elevilor), conform Regulamentului de organizare şi funcţionare a unitatilor de învăţământ preuniversitar aprobat prin Ordinul MEC NR. 5079/2016.
10. Nu beneficiază sau nu au beneficiat de alte ajutoare financiare de la Consiliul Judeţean Argeș.
    * 1. **ACTE NECESARE**
11. Cerere-tip
12. Copii dupa actele de identitate ale solicitantului si membrilor familiei (certificate de naştere pentru copiii minori, cartea de identitate pentru ceilalţi membri (dosar cartonat cu șină);
13. Adeverinţa de la instituţia de învăţământ, din care sa reiasă:

* media cu care a promovat elevul anul scolar anterior,
* media la purtare,
* faptul că elevul este înscris in anul scolar la unitatea școlară respectivă. În cazul în care elevul a schimbat instituţia de învăţământ, se vor prezenta adeverințe de la instituţiile corespunzatoare.
* Dacă beneficiază sau nu de programul național de protecție socială „Bani de liceu„ derulat de Guvern

1. Ancheta sociala efectuată de Primaria în raza căruia solicitantul are domiciliul sau după caz, de catre DGASPC Arges sau Compartimentul Protectie Socială din cadrul Consiliului Judeţean Argeş.
2. Copie dupa după sentinţa civilă, în cazul familiilor monoparentale, care au în întreţinere copii;
3. Adeverinţe de salariat ale părinţilor cu veniturile nete pe ultimele 12 luni;
4. În cazul în care parintele nu este salariat, declaraţie la Notariat ca nu a realizat niciun fel de venituri in ultimele 12 luni;
5. Adeverinţă eliberată de către Administraţia Finanţelor Publice *(*ANAF) din raza teritorială de domiciliu, pentru toţi membrii familiei (persoane apte de muncă), privind alte venituri impozabile;
6. Persoanele apte de muncă care nu realizează venituri din salarii sau din alte activităţi trebuie să prezinte Adeverinţă eliberată de Agenţia Judeţeană pentru Ocuparea Forţei de Muncă, că sunt în evidenţa agenţiilor teritoriale pentru ocuparea forţei de muncă, pentru încadrare în muncă, şi nu au refuzat un loc de muncă.
7. Adeverinta de la primarie din care sa reiasă dacă familia primeşte ajutoare sociale (ce tip), terenuri şi bunuri deţinute în proprietate;
   1. **BURSELE DE AJUTOR SOCIAL** se acordă elevilor orfani care îndeplinesc cumulativ urmatoarele condiţii:
8. Au promovat anul şcolar anterior cu cel putin media 8,50 si media 10 la purtare;
9. Nu este eliminat de la cursuri pe o perioadă de 3-5 zile (în cazul elevilor), conform Regulamentului de organizare şi funcţionare a unităţilor de învăţământ preuniversitar aprobat prin Ordinul MEC NR. 5079/2016.
10. Nu beneficiază sau nu au beneficiat de alte ajutoare financiare de la Consiliul Judeţean Argeș.

**6.3.1. ACTE NECESARE**

1. Cerere-tip
2. Copii dupa actele de identitate ale solicitantului si ale părintelui/ tutorelui- (certificate de naştere pentru copiii minori, cartea de identitate pentru ceilalţi membri (dosar cartonat cu șină);
3. Adeverinţa de la instituţia de învăţământ, din care sa reiasă:

* media cu care a promovat elevul anul scolar anterior,
* media la purtare,
* faptul că elevul este înscris în anul scolar la unitatea școlară respectivă. În cazul în care elevul a schimbat instituţia de învăţământ, se vor prezenta adeverințe de la instituţiile corespunzatoare.
* Dacă beneficiază sau nu de programul național de protecție socială „Bani de liceu„ derulat de Guvern

1. Copii după certificatele de deces al/ ale părintelui/ părinților

**Art. 7.** Pentru obţinerea burselor judetene elevii sau reprezentantii legali ai acestora depun la registratura instituţiei, în termenul stabilit de aceasta, o cerere tip însoţită de acte doveditoare, conform cerințelor prezentului Regulament.

**Art.8.** La stabilirea venitului mediu net lunar pe membru de familie, se iau în calcul toate veniturile cu caracter permanent realizate de membrii familiei, inclusiv alocaţia suplimentară pentru copii.

**Art.9.** Dacă soţii sunt despărţiţi în fapt, la stabilirea venitului net lunar al familiei sau al persoanei singure nu se iau în considerare veniturile celuilalt soţ, dacă se constată prin ancheta socială că:

- nu au domiciliu comun;

- nu se gospodăresc împreună.

**Art.10.** Dosarele incomplete se resping.

**Art.11.** Bursele pentru elevi se plătesc lunar, pe perioada cursurilor şcolare: octombrie – iunie (inclusiv).

**CAPITOLUL III - Cazuri de Sistare a acordarii bursei:Art.12.** Bursa de ajutor social se sistează în următoarele situaţii:

1. Elevul a fost eliminat de la cursuri pe o perioadă de 3-5 zile, conform Regulamentului de organizare şi funcţionare a unitaţilor de învăţământ preuniversitar aprobat prin Ordinul MEC NR. 5079/2016.
2. Elevul nu mai frecventează cursurile unităţii de învăţământ sau a fost exmatriculat.
3. Situaţia materială a elevului se schimbă şi nu se mai încadrează în limitele prevazute în Cap. II, art. 6.2., litera a) sau b).
4. Pe parcurs se constată că au fost furnizate intenţionat date eronate cu privire la situaţia materială în dosarul prin care se solicită bursa.

**Art. 13.** Dreptul la bursă de ajutor social încetează începând cu luna următoare celei în care a fost constatată de către comisia de evaluare, una din situaţiile prevazute la art. 12.

**CAPITOLUL IV - Dispoziții finale**

**Art.14.** Numărul de burse care va fi acordat pentru fiecare an școlar, precum și perioada de depunere a dosarelor se aprobă prin hotărâre a Consiliului Județean Argeș. Dosarele înregistrate ulterior perioadei stabilite sunt declarate **respinse** de drept.

**Art.15.** Un elev nu poate primi două burse simultan, dar are dreptul să opteze pentru cea cu valoare mai mare sau care se acordă pentru o mai mare perioadă de timp.

**15.1.** Elevii care beneficiază de programul național de protecție socială „Bani de liceu„ **nu** pot beneficia și de Programul județean de burse de ajutor social acordate elevilor din învățământul preuniversitar de stat.

**Art.16.** Acordarea bursei de ajutor social se face pe baza criteriilor şi a documentelor prevăzute la Cap. II.

**Art.17.** Dosarele de bursă de ajutor social pot fi revizuite ori de câte ori intervin modificări privind situaţia şcolară/financiară a beneficiarilor.

**Art.18.** Elevii majori sau părinții/tutorii legali instituiți/reprezentanţii legali ai elevilor minori beneficiari de burse, pot opta pentru ridicarea sumelor de la casieria Consiliului JudeteanArgeşpe baza actului de identitate, sau pot opta pentru virarea sumelor pe card. Modalitatea de plată va fi indicată de fiecare beneficiar în cererea depusă la dosar. Pentru opțiunea plății pe card, se va atașa un extras de cont. Sumele neridicate până cel târziu la începerea anului şcolar următor se întorc la bugetul instituţiei.

**Art.19.** Prezentul Regulament a fost stabilit în baza:

* Legii nr.1/2011 a Educaţiei naţionale, art.12 alin 1-2 şi 4, art.82,
* ORDIN nr. 5.576 din 7/2011 privind aprobarea Criteriilor generale de acordare a burselor elevilor din învăţământul preuniversitar de stat.